দেবনাগরী লিপি
দেবনাগরী লিপি (সংস্কৃত: देवनागरी, আ-ধ্ব-ব: দেৱ্যনাগ্যরী) একটি ব্রাহ্মী পরিবারের আবুগিদা লিপি। একে নাগরীও বলা হয়। দেবনাগরী লিপি উত্তর ভারতীয় ভাষায় যেমন সংস্কৃত, হিন্দি, মারাঠি, সিন্ধি, বিহারি, ভিলি, মারওয়াড়ি, কোংকণী, ভোজপুরি, নেপালি, নেপাল ভাষা ও মাঝেমাঝে কাশ্মিরি ও রোমানি ভাষায় ব্যবহৃত হয়। এই লিপি বাঁ-দিক থেকে ডান-দিকে পড়া হয়। এটি ১ম থেকে ৪র্থ শতাব্দী পর্যন্ত প্রাচীন ভারতে বিকশিত হয়েছিল এবং ৭ম শতাব্দীতে এর নিয়মিত ব্যবহার শুরু হয়। ১৪টি স্বরবর্ণ এবং ৩৩টি ব্যঞ্জনবর্ণ সহ ৪৭টি প্রাথমিক অক্ষরের সমন্বয়ে গঠিত এই দেবনাগরী লিপিটি বিশ্বের চতুর্থ সর্বাধিক গৃহীত লিখন পদ্ধতি, যা ১২০টিরও বেশি ভাষায় ব্যবহৃত হচ্ছে।